चण्डीगढ़(धरणी): हरियाणा सरकार ने तुरन्त प्रभाव से छ: प्रशासनिक सचिवों के स्थानांतरण एवं नियुक्ति आदेश जारी किए है। सुनिल कुमार गुलाटी अतिरिक्त मुख्य सचिव-सह-समन्वयक, केन्द्रीय प्रायोजित योजनाएं, नई दिल्ली को हरियाणा पशु पालन एवं डेरी विभाग का अतिरिक्त मुख्य सचिव लगाया गया है। पी.के. महापात्रा अतिरिक्त मुख्य सचिव पशु पालन एवं डेरी विभाग तथा मत्स्य पालन विभाग को हरियाणा नवीन और नवीकरणीय ऊर्जा विभाग तथा मत्स्य पालन विभाग का अतिरिक्त मुख्य सचिव नियुक्त किया गया है।